**ΔΟΥΛΕΙΑ ΧΩΡΙΣ ΕΛΠΙΔΑ ( Σ. ΚΟΛΕΡΙΤΖ)**

**ΑΝΑΛΥΣΗ**

**1η ΕΝΟΤΗΤΑ (6 πρώτοι στίχοι):** «Η φύση με τις εργασίες στην αρχή της άνοιξης – η εικόνα του άεργου και απομονωμένου ποιητή».

Από τον πρώτο στίχο ο ποιητής μας δίνει μια εικόνα της φύσης, γεμάτη ενέργεια και ζωή (τα μελίσσια βουίζουν, από τις φωλιές τους βγήκαν οι σάλιαγκοι, τα στρουθιά φτερουγίζουν). Όλη η πλάση αναζοωγονείται και η φύση με όλα τα στοιχεία της –έμψυχα και άψυχα – συμμετέχει σ΄αυτό το ξαναζωντάνεμα που μοιάζει με γιορτή. Ακόμα και ο γέρο-χεμώνας προβάλλει μέσα από τα μάτια του το ανοιξιάτικο όνειρο (άφιξη της Άνοιξης και ευεργετική επίδρασή της σε όλη την πλάση). Η αντίθεση της φύσης με την κατάσταση στην οποία βρίσκεται ο ίδιος ποιητής προβάλλει έντονα. Ο ποιήτης «χωρίς δουλειά τριγυρνά». Η φράση «ούτε πια τραγουδώ» μας επιτρέπει να εννοήσουμε την ποιητική του ιδιότητα ενώ οι φράσεις «ούτε πια αγαπώ ούτε και μέλι τρυγώ» την ρομαντική και λυρική διάθεση που διακατέχει γενικά τους ποιητές. Ωστόσο ο ίδιος μοιάζει άνεργος χωρίς δουλειά, γι΄αυτό και είναι απομονωμένος/αποξενωμένος από τη φύση, το περιβάλλον του και εν τέλει από τον ίδιο του τον εαυτό (την ποιητική του ιδιότητα –το «είναι» του). Η λέξη **μόνος** αισθητοποιεί τη μοναξιά και την απομόνωσή του και αφήνει να διαφανεί η ευαίσθητη καρδιά του.

**2η ΕΝΟΤΗΤΑ (6 επόμενοι στίχοι):** Συνειδητοποίηση της ποιητικής ταυτότητας – άρνηση να εργαστεί/να αφήσει ποιητικό έργο.

Με τη χρήση του αντιθετικού συνέσμου «**όμως»** μοιάζει σαν να θέλει, παρά την εξομολόγηση του για την απραγία του όσον αφορά την τέχνη, να αποδείξει την ποιητική του ταυτότητα και να περάσει στον αναγνώστη το μήνυμα ότι η απραγία του δεν αφαιρεί από αυτόν τη λειτουρία του ως ποιητή. Ο ίδιος παρά την απραγία του συναισθάνεται μέσα του τις ποιητικές του δυνάμεις. «Οι άγνωστοι όχτοι που [αμάραντ'](http://ebooks.edu.gr/ebooks/v/html/8547/2218/Keimena-Neoellinikis-Logotechnias_G-Gymnasiou_html-empl/index06_03.html)\* ανθίζουν,οι κρυμμένες πηγές που το νέκταρ σε ρυάκια σκορπίζουν» είναι οι άνωστοι τόποι τους οποίους μόνο η φαντασία του ποιητή μπορεί να φτάσει, είναι τα απόκρυφα μέρη που έρχονται στο φως και στην επιφάνεια μόνο μέσα από την ποιτική κατάθεση και αποκάλυψη.

Ωστόσο παρά την συνειδητοποίση της ικανότητάς του με το «**όχι»** που προτάσσει αποστρέφεται/αρνείται κατηγορηματικά τη δημιουργικότητά του και τη θέλησή του για εργασία (που για τον ποιητή είναι η ίδια η συγγραφή). Παραδίδεται σε έναν αργό θάνατο, σε έναν ψυχικό μαρασμό που ισοδυναμεί με θάνατο της ψυχής του («αστεφάνωτο μέτωπο, χείλια φρυγμένα»). Η εικόνα του ποιητή μοιάζει με παράδοση **άνευ όρων** στην οποία ο ποιητής αφήνεται συνειδητά (παρόλο τον ψυχικό του πόνο) και χωρίς αντιστάσεις.

**3η ΕΝΟΤΗΤΑ (2 τελευταίοι στίχοι):** Η απουσία ελπίδας ή σκοπού (υψηλού) είναι η αιτία για τη στάση του ποιητή και την άρνησή του.

Ο ποιητής στους δύο τελευταίους στίχους εξηγεί την αιτία της αεργίας του, κατάσταση που δημιουργεί έξοχη αντίθεση με την κινητικότητα και ενέργεια της φύσης. Η απουσία πίστης σε κάποιο ανώτερο σκοπό, η έλλειψη ιδανικών και στη συνέχεια η απουσία της ίδιας της ελπίδας (ενός αισθήματος που αποτελεί κινητήριο δύναμη της ζωής) ευθύνονται για την αδυναμία του και την άρνηση να εργαστεί ποιητικά, ακυρώνουν την ποιητική του λειτουργία και ιδιότητα και κατ΄επέκταση την ποιτική του έμπευση, την τόσο απαραίτητη για έναν ποιητή. Το προϊόν της εργασίας που γίνεται χωρίς ελπίδα είναι ανώφελο, γιατί δεν είναι ουσιαστικό. Αυτό είναι που συλλαμβάνει αδιόρατα η ευαίσθητη ποιητική ψυχή και προτιμά τη μοναξιά και απομόνωση.

**ΤΕΧΝΙΚΗ – ΤΕΧΝΟΤΡΟΠΙΑ ΤΟΥ ΕΡΓΟΥ**

Γλώσσα: Το ποίημα έχει 14 στίχους (σονέτο), ομοιοκαταληξία ζευγαρωτή (αα, ββ..) και η γλώσσα είναι καθαρή και απλή και αναδεικνύει όλο το βάθος των προβληματισμών του ποιητή.

Ύφος: Χρησιμοποιεί α΄πρόσωπο, προσδίδοντας στο κείμενο αμεσότητα και οικειότητα. Η εναλλαγή α΄και β΄προσώπου δημιουργεί μια επίφαση διαλόγου με έναν φαντασταστικό συνομλητή, για να μπορέσει ο ποιητής να ξεδιπλώσει τις σκέψεις του. Επίσης δίνει ζωντάνια, κινητικότητα στο κείμενο και προσδίδει διδακτικό τόνο.

Στιχουργική: Εικόνες (οπτικές-οσφρητικές), εύστοχη επιλογή λέξεων και φράσεων αναδεικνύουν την ικανότητα του ποιητή να κινητοποιήσει όλες τις αισθήσεις μας και τελικά να μας συγκινήσει.

**ΕΡΩΤΗΣΕΙΣ**

1. Χαρακτηριστικά των ρομαντικών ποιητών είναι η αποξένωση, η μελαγχολία, η ανία, η άρνηση. Μπορείτε να εντοπίσετε κάποια από αυτά τα χαρακτηριστικά στο ποίημα που σας δίνεται;

2. Γιατί η ελπίδα, κατά τον ποιητή, είναι απαραίτητη και σημαντική πρϋπόθεση για να συνεχίσει τη δουλειά του; Πιστεύετε ότι κάτι τέτοιο είναι απαραίτητο ακόμα και σήμερα;

3. Ο ποιητής δεν έχει στόχους, δεν έχει ελπίδα, δε δημιουργεί, δεν θέλει να ζήσει. Ταυτίζεται με τον χειμώνα, το θάνατο. Γιατί ο Κόλεριτζ σκέφτεται με αυτόν τον τρόπο; Βρείτε πληροφορίες για τη ζωή του ποιητή. Ποιοι λόγοι πιστεύετε ότι τον οδήγησαν σε αυτή τη στάση;

4. Τι δίνει νόημα στον αγώνα/ζωή του ανθρώπου, σύμφωνα με τον ποιητή; Τι είναι εκείνο που δίνει νόημα, σκοπό, ελπίδα στη δική σας ζωή (εργασία, αντικείμενα, αξίες, ιδέες);